**HIRDETMÉNY**

**Központi Statisztikai Hivatal**

**„Miből élünk?” című adatfelvétel**

A Központi Statisztikai Hivatal (KSH) országosan és Hévízen, 2017. október 2. és december 15. között a háztartások életkörülményeinek feltárására irányuló „Miből élünk?” című adatfelvételt hajt végre.

Az adatfelvételben az Európai Unió 20 tagországa vesz részt, ami lehetővé teszi az eredmények nemzetközi összehasonlítását a háztartások gazdasági helyzetére vonatkozóan.

A Magyarországon **15 ezer háztartás** került kijelölésre, **véletlenszerű** kiválasztással.

A kiválasztott lakos **kétféle módon válaszolhatja meg a kérdőívet**:

1. Lehetőség van a kérdőívet elektronikus úton, **interneten** kitölteni, 2017. október 2 - 31. között. A kérdőív a **https://mibolelunk.ksh.hu** oldalon érhető el. Az internetes kitöltők között összesen 8 darab táblagépet sorsolnak ki.
2. Ha a **személyes interjút** választják, akkor a kérdező 2017. október 2. és 2017. december 15. között fogja a háztartásokat felkeresni. A válaszadók 1 000 Ft összegű vásárlási utalványt kapnak ajándékba, valamint közöttük összesen 5 darab táblagépet sorsolnak ki.

Az adatszolgáltatás önkéntes és név nélküli. Az adatgyűjtést végrehajtó kérdezők fényképes igazolvánnyal rendelkeznek.

A [**https://mibolelunk.ksh.hu**](https://mibolelunk.ksh.hu)internetes oldal bővebb tájékoztatást nyújt, a KSH hétfőtől csütörtökig 8:00 és 16:30 óra, pénteken 8:00 és 14:00 óra között a **06 80 200 766 ingyenes** zöldszámon, vagy a **mibolelunk@ksh.hu**e-mail címen is ad további felvilágosítást.

Kérjük az együttműködést a felmérés sikeres végrehajtása érdekében.

Hévíz, 2017. október 2.

 dr. Tüske Róbert s.k.

jegyző